# data[].attributes.attachment_link.readable_text
U galeriji Arheološkog muzeja u Zagrebu u četvrtak 25. studenog otvorena je izložba Arheologija i speleologija - iz tame podzemlja do svjetla spoznaje. Izložba trojice autora Ivora Jankovića iz Centra za primijenjenu bioantropologiju Instituta za antropologiju, Dalibora Parra s Fizičkog odsjeka Prirodoslovno-matematičkog fakulteta i Ivana Drnića iz Arheološkog muzeja u Zagrebu uz rekonstrukciju špilje pokazuje bogatstvo građe koja potječe iz špilja i jama, različite načine korištenja speleoloških objekata kroz pretpovijesna i kasnija razdoblja i važnost kvalitetne suradnje arheologa i speleologa bez koje bi mnogi važni arheološki nalazi iz speleoloških objekta ostali nepoznati.

Podijeljena na četiri cjeline, izložba u prvom uvodnom dijelu posjetitelje upoznaje sa znanstvenim disciplinama, arheologijom i speleologijom i na koji način su one povezane te daje pregled i razvoj sinergije ovih disciplina od samih početaka do danas kada se koriste suvremene istraživačke tehnike i metode. Na izložbi su predstavljeni načini korištena špilja kroz povijest kao mjesta života ali i kao mjesta smrti i kulta. Pojedine ljudske zajednice koristile su špilje u svakodnevnom životu kao privremene nastambe i torove za stoku, zatim kao trajnija staništa pa čak i skloništa i male utvrde u slučajevima opasnosti. Zbog svoje tajnovitosti špilje su oduvijek predstavljale „drugačija" mjesta, u nekim slučajevima kao posljednja počivališta mrtvih, a u drugim, predstavljajući točke u kojima se spajaju naš i podzemni svijet, kao mjesta u kojima su održavani različiti rituali koji su uključivali paljenje vatri, gozbe uz razbijanje keramičkih posuda, pa čak i prilaganje ljudskih žrtava. Posljednji dio izložbe okrenut je budućnosti i predstavlja način na koji kao zajednica moramo pristupiti očuvanju speleološki objekata kao specifičnih geoloških formacija i ekosustava kao i arheoloških ostataka u njima.

Uz izložbu izdan je katalog Arheologija i speleologija- iz tame podzemlja do svjetla spoznaje. Autori izložbe ujedno i urednici kataloga okupili su niz stručnjaka iz raznih institucija koji se bave temama iz područja speleologije, arheologije i antropologije. U katalogu obrađena su arheološka nalazišta neandertalaca, Romualdova pećina, Pećina vlakno na Dugom otoku, stočarske špilje u Hrvatskoj, Mala pećina u Sutini, pećina Bezdanjača kod Vrhovina, Vilina špilja iznad izvora Omble, Spila kod Nakovane i Bubijeva jama te suradnja o speleologa i arheologa.

Autori tekstova u katalogu: Valerija Butorac, Vlado Božić, Giovanni Boschian, Hrvoje Cvitanović, Ivan Drnić, Stašo Forenbaher, Mladen Garašić, Katarina Gerometta, Branko Jalžić, Ivor Janković, Ivor Karavanić, Darko Komšo, Mario Novak, Dalibor Paar, Domagoj Perkić, Neven Šuica, Konstantinos Prokopios Trimmis, Dario Vujević

Izložbu posjetitelji mogu besplatno razgledati do 15. siječnja 2022. godine u Galeriji AMZ, Pavla Hatza6, Zagreb. Od utorka do petka od 12 do 18 sati i subotom od 10 do 13 sati.

# data[].attributes.attachment_link.title
Otvorena izložba Arheologija i speleologija - iz tame podzemlja do svjetla spoznaje | Arheološki Muzej u Zagrebu

# data[].attributes.attachment_link.description
U galeriji Arheološkog muzeja u Zagrebu u četvrtak 25. studenog otvorena je izložba Arheologija i speleologija - iz tame podzemlja do svjetla spoznaje.

# data[].attributes.attachment_caption
Detalj s izložbe Arheologija i speleologija u Galeriji Arheološkog muzeja u Zagrebu.

# data[].attributes.body
Arheologija je znanost koja se bavi ljudskom prošlošću.

# data[].attributes.body
Speleologija proučava različite fenomene podzemlja.

# data[].attributes.body
Špilje su se u prapovijesna vremena koristile zbog:
- kratkotrajnih boravišta
- kao lovne stanice
- skloništa od opasnosti od životinja i/ili vremenskih nepogoda
- ukapanja pokojnih pripadnika zajednice
- obavljanja skrivenih rituala
- oslikavanje zidova

# data[].attributes.headline
Gdje možemo pronaći tragove davnog boravka ljudi (i životinja)?

# data[].attributes.subject
Gdje možemo pronaći tragove davnog boravka ljudi (i životinja)?

# data[].attributes.body
Špilje i jame su djelomično zaštićene od prirodnih djelovanja kao i ljudskih aktivnosti koje često nepovratno uništavaju nalazišta na otvorenome.

# data[].attributes.body
Špiljski sedimenti u sebi kriju mnoge nalaze i tajne. Prvi će korak u otkriću arheoloških ostataka u špiljama i jamama najčešće učiniti speleolog, a potom arheolog.

# data[].attributes.body
Arheolozi istražuju kako su ljudi živjeli i izgledali, koje su alate koristili, što su jeli i pili, i sve one svakodnevne životne situacije koje se mogu iščitati iz pronađenog arheološkog materijala.

# data[].attributes.body
Arheolozi se koriste mnogim alatima i različitim pomagalima.

# data[].attributes.body
Speleolozi istražuju duboke, mračne, vlažne i hladne prostore različitom opremom, a najvažnija je rasvjeta.

# data[].attributes.body
Fizičko savladavanje speleoloških objekata, njihovo mjerenje i izrada nacrta čine glavni dio speleoloških istraživanja. Na njih se nastavlja istraživanje arheologa, geologa, paleontologa i ostalih istraživača.

# data[].attributes.attachment_caption
Edukativno - interaktivna publikacija za djecu i mlade.

# data[].attributes.attachment_link.provider_name
Wordwall - Brže osmislite bolja predavanja

# data[].attributes.attachment_link.description
Gameshow kviz - Kviz s višestrukim izborom s rokom, spašavanjem i bonus krugom.